Obavijest za studente o upisu u ak. god. 2021./2022. i upisu obveznih i izbornih kolegija putem Studomata

Upis u ak. god. 2021./2022. počinje 27. rujna 2021., a završava 22. listopada 2021. i obavljati će se ONLINE za sve studente koji imaju e-indeks (iksicu), a studenti koji imaju indeks mogu doći osobno u tajništvo ili se javiti online prema uputama kako je navedeno u daljnjem tekstu.

Upis se obavlja sljedećim redoslijedom:

1. Upis obveznih i izbornih kolegija putem Studomata

od 27. rujna 2021. do 11. listopada 2021. - kolegiji se upisuju u skladu s redovima predavanja matičnog studija

2. Nakon upisa kolegija na Studomatu potrebno se je javiti putem e-maila u tajništvo Odjela i to od 27 rujna do 22. listopada 2021., kako bi vam bila poslana uplatnica za upisninu i školarinu (ako je plaćate):

Za upis u ak. god. 2021./2022. iz Sveučilišne knjižnice potrebno je poslati/donijeti potvrdu da su vraćene sve knjige.

Studenti koji imaju indeks, a upisuju ponavljanje 1. godine te 2. ili 3. godinu preddiplomskog studija mogu doći osobno u tajništvo potvrditi upis, a nakon što su upisali kolegije putem Studomata. Mogu i poslati indeks preporučeno poštom na adresu: Sveučilište u Zadru, Tajništvo Odjela za arheologiju, Obala kralja Petra Krešimira IV/2, 23000 Zadar.

Studenti koji imaju indeks te upisuju preddiplomsku apsolventuru šalju indeks preporučenom poštom na adresu: Sveučilište u Zadru, Tajništvo Odjela za arheologiju, Obala kralja Petra Krešimira IV/2, 23000 Zadar.

Studenti koji imaju e-indeks (iksicu) te upisuju prvu diplomsku apsolventuru ne upisuju se putem Studomata, već se trebaju javiti na mail ili u tajništvo.

Studenti koji idu na erasmus u zimskom semestru upisuju se online putem Studomata, a kolegije će upisati po povratsku s Erasmusa.

Svi studenti kojima Studomat ne dozvoljava upis trebaju se javiti u tajništvo Odjela.

Studenti koji upisuju parcijalu na višoj godini podnose obrazac za parcijalu u odjelnom tajništvu.

Ako ste upisali krivi izborni predmet putem Studomata, možete se javiti u tajništvo Odjela

SVAKI EVENTUALNI POGREŠAN UPIS U AK. GOD. 2021./2022. PUTEM

STUDOMATA PONIŠTIT ĆE SE.

UPIS STRANOG JEZIKA IZ CENTRA ZA STRANE JEZIKE

Studenti koji upišu bilo koji drugi strani jezik osim engleskog trebaju nakon upisa putem Studomata doći osobno u Centar za strane jezike potvrditi upis i izabrati grupu u kojoj će pohađati nastavu. Upisi će se održavati u prostorijama Centra za strane jezike od 4. do 11. listopada 2021. od 8:00 do 16:00 sati (Poluotok, Jurja Bijankinija 2, ured 211 na drugom katu).

Podsjećamo generaciju studenata koja je preddiplomski studij upisala u ak. god.

2014./2015. da im pravo studiranja traje do 30. rujna 2022. godine.

Studenti koji gube pravo redovitog studenta 30.09.2021. trebaju do 30. listopada 2021. predati potvrdu za zdravsteno osiguranje u Hrvatski zavod za zdravstveno osiguranje kako bi se osigurali po drugoj osnovi.

Molimo da se za sve eventualne poteškoće sa Studomatom javite na e-mail:

referada@unizd.hr ili da dođete u Referadu (R. Boškovića 5/1, 1. kat, 4. ured).

Upute o postupku prijave na kolegije putem Studomata:

• Prije upisa godine na Studomatu obvezno provjerite redove predavanja svog upisanog studija (na mrežnoj stranici matičnog odjela ili ovdje: https://www.isvu.hr/visokaucilista/hr/podaci/269/nastavniprogram ) i raspored sati

(https://www.unizd.hr/studiji-i-studenti/akademski-kalendar/raspored-sati ) te se na matičnom odjelu raspitajte za dodatne informacije o studiju. To je ujedno prilika da dobijete potrebne savjete i preporuke o odabiru izbornih kolegija. Za upis putem Studomata najbolje je napraviti popis kolegija koje želite upisati, ovisno o ponudi svakog pojedinog studija i o onome što vam odgovara po rasporedu predavanja (tako da izbjegnete kolizije). Popis bi osim željenih kolegija trebao sadržavati i eventualne rezervne kolegije, s obzirom na to da je upis na izborne kolegije ograničen upisnim kvotama.

• Prijavljujete se na Studomat koristeći AAI@EduHr elektronički identitet.

• Ako nedostaje neki od vaših obveznih osobnih podataka, Studomat će tražiti da ga upišete.

• Odabirete izborne i obvezne kolegije.

• Odabir kolegija mora biti u skladu s pravilima o ECTS bodovnim kvotama navedenima na sučelju Studomata, odnosno u skladu s pravilima koja su navedena na redovima predavanja koji su objavljeni na gore navedenoj mrežnoj stranici ili na mrežnoj stranici matičnog odjela.

• Nakon odabira željenih kolegija provjerite vlastiti izbor i na kraju potvrdite upis kolegija.

Važne napomene :

Nakon odabira i potvrde upisa izbornih kolegija na Studomatu iste više ne možete mijenjati putem Studomata.

Za promjenu već odabranih i upisanih izbornih kolegija javite se u tajništvo odjela.

Izborne kolegije možete promijeniti samo ako za kolegij nije popunjena upisna kvota.

Izborni kolegij se neće izvoditi ako ima manje od 10 upisanih studenata. Studenti koji su upisali izborni kolegij koji se ni nakon prvog tjedna ne izvodi trebaju u tajništvu odjela odabrati drugi izborni kolegij u okviru zadane upisne kvote.

Potvrde o statusu studenta

Svi studenti osim apsolvenata e-potvrde o statusu studenta mogu zatražiti putem Studomata.

Apsolventi se za potvrde u zimskom semestru ak. god. 2021/2022 trebaju javiti u Referadu (za dvopredmetne studije) i u tajništvo na matičnom Odjelu (za jednopredmetne studije).